KOMISIJOS REGLAMENTAS (EB) Nr. 1046/2005
2005 m. liepos 4 d.
iš dalies keičiantis Reglamentą (EB) Nr. 958/2003, nustatantį Tarybos sprendimo 2003/286/EB nuostatų dėl nuolaidų Bendrijos tarifinių kvotų forma kai kuriems grūdų produktams, kurių kilmės šalis yra Bulgarijos Respublika, taikymo taisykles, ir iš dalies keičiantį Reglamentą (EB) Nr. 2809/2000
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. balandžio 8 d. Tarybos sprendimą 2003/268/EB dėl Protokolo, patikslinančio Europos sutarties, steigiančios Europos Bendrijų bei jų valstybių narių ir Bulgarijos Respublikos asociaciją, prekybos aspektus, siekiant atsižvelgti į šalių derybų rezultatus dėl žemės ūkiui taikytinų naujų abipusių lengvatų (1), pasirašymo, ypač jo 3 straipsnio 2 dalį,
atsižvelgdama į 2005 m. balandžio 18 d. Tarybos ir Komisijos sprendimą 2005/430/EB dėl Europos sutarties, steigiančios Europos Bendrijų bei jų valstybių narių ir Bulgarijos Respublikos asociaciją, siekiant atsižvelgti į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos (2) stojimą į Europos Sąjungą, papildomo Protokolo pasirašymo, ypač jo 2 straipsnį,
kadangi:
(1)
Remiantis sprendimu 2003/286/EB Bendrija įsipareigojo nustatyti nulinio muito mokesčio tarifų kvotas kviečiams, kviečių meslinui, kviečių glitimui bei kukurūzams, kurių kilmės šalis yra Bulgarijos Respublika. 2003-2004 prekybos metais atitinkamos kvotos buvo 250 000 tonų ir 80 000 tonų. Komisijos reglamente (EB) Nr. 958/2003 (3) yra nustatytas tarifinių kvotų administravimo taisyklių taikymas.
(2)
Remiantis Sprendimu 2005/430/EB Bendrija įsipareigojo nuo 2005 m. liepos 1 d. kasmet didinti nulinio muito mokesčio importo tarifų kvotas kviečiams, kviečių muslinui, kviečių glitimui, kurių kilmės šalis yra Bulgarijos Respublika, po 32 000 tonų, kol bus pasiektas 352 000 tonų lygis. Reglamento (EB) Nr. 958/2003 I priedas turi būti patikslintas, atsižvelgiant į šį kvotų padidinimą.
(3)
Reikia atitinkamai iš dalies pakeisti Reglamentą (EB) Nr. 958/2003.
(4)
Siame reglamente numatytos priemonės atitinka Javų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 958/2003 I priedas pakeičiamas šio reglamento priede esančiu tekstu.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis yra taikomas nuo 2005 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. liepos 4 d.